section_heading: Nürnberg i remek-djela (1507. – 1520.)
paragraph_text: Iako je cijenjen u Veneciji, Dürer se je vratio u Nuremberg sredinom 1507., te ostao u Njemačkoj do 1520. Njegova reputacija proširila se Europom i bio je u prijateljskim odnosima i komunikaciji s većinom značajnih umjetnika toga vremena, ako što su npr. Rafael, Giovanni Bellini, te preko Lorenza di Credija s Leonardo da Vincijem. mini|lijevo|"Adam i Eva" (1507). Od 1507. do 1511. Dürer je radio na nekim od svojih najpoznatijih djela: "Adam i Eva" (1507.), "Deset tisuća vojnika mučenika" (1508. za Frederika III.), "Djevica s perunikom" (1508.), "Uzašašće Marijino" (1509., Za Jacoba Hellera), "Sv. Trojstvo" (1511., za Matthaeusa Landauera). Tijekom toga vremena završio je i dvije velike serije drvoreza "Velika muka" i "Život Djevice", obje objavljene 1511., kao i drugo izdanje serije "Apokalipsa". Post-venecijanski drvorezi pokazuju Dürerov razvoj tehnike kjaroskuro,<ref>Panofsky:135 stvarajući srednji ton tiska kojim se mogao prikazati kontrast sjene i osvjetljenja. Ostala djela toga vremena su "Mala muka", serija trideset i sedam drvoreza, objavljenih prvo 1511., a zatim i set petnaeast malih gravura o istoj temi iz 1512. U razdoblju od 1513. do 1516. se je požalio kako se na slikama zarađuje toliko koliko na tiskanju, obzirom na uloženo vrijeme, te nije slikao. U vremenu od 1513. do 1514. Dürer je načinio tri najpoznatije gravure: "Vitez, smrt i vrag" (1513.), "Sveti Jeronim u studiju" (1514.), "Melankolija I" (1514.).